Мыхьэнэшхуэ зиIэ IэнатIэ
ПщIэ зыхуэсщI ныбжьэгъухэ!
Фи IэщIагъэм теухуа махуэшхуэмкIэ — Мэкъумэш хозяйствэмрэ мэкъумэшхэкIхэм елэжь промышленностым и лэжьакIуэхэмрэ я махуэмкIэ сынывохъуэхъу.
Нобэ мэкъумэш-промышленнэ комплексыр республикэм и экономикэм нэхъ жыджэру зызыужь и IэнатIэхэм ящыщщ. Илъэс къэс хохъуэ мэкъумэшхэкI лIэужьыгъуэ нэхъыщхьэу кърахьэлIэхэм, абыхэм зэрелэжь щIыкIэр йофIакIуэ лэжьэкIэщIэм тегъэпсыхьа технологие пэрытхэр къызэрагъэсэбэпым и хьэкъкIэ. Къуажэхэм, губгъуэхэмрэ Iэщ фермэхэмрэ, мэкъумэшхэкIхэм пылъ IуэхущIапIэхэм щылажьэ псоми фIыщIэ фхуэсщIыну сыхуейщ фи IэнатIэ гугъум, ауэ икъукIэ мыхьэнэшхуэ зиIэм папщIэ.
Мыхьэнэшхуэ иIэщ ехъулIэныгъэхэр щIэгъэбыдауэ адэкIэ кIуэтэным, къэуат зыщIэлъ ерыскъы къабзэ къыщIэгъэкIыным, ерыскъыпхъэхэм щIэм тету елэжьыным хуэкIуэным, къэралми дуней псоми сату щыщIынымкIэ щытIыгъ увыпIэхэр гъэбыдэным, къуажэхэм псэуныгъэ и лъэныкъуэкIэ щыщыIэ щытыкIэхэр егъэфIэкIуэным.
Шэч къытесхьэркъым фи щIэныгъэхэр, лэжьыгъэ и пIалъэ зэрыфщIэр, вбгъэдэлъ зэчиймрэ фыкъыщалъхуа щIым хувиIэ лъагъуныгъэмрэ республикэм и мэкъумэш IэнатIэр иджырей мардэхэм изагъэу икIи езым хуэдэхэм ехьэехуэфу щытынымкIэ сэбэп зэрыхъунум.
ЕхъулIэныгъэ, узыншагъэ, насыпрэ зэIузэпэщыгъэрэ фиIэну си гуапэщ.
Къэбэрдей-Балъкъэр Республикэм и
Iэтащхьэм и къалэнхэр пIалъэкIэ зыгъэзащIэ
КIуэкIуэ К. В.
